Goreyê rojnameyê Le Parisienî, di hewteyî dimayê qerarê serekê Amerîka Donald Trumpî yê antişê yewîyanê Sûrîye, Emmanuel Macronî roja Çarşeme Putînî dir pêvînayîş viraşt û  pawitişê Kurdan ser o vindert.
Goreyê eşkerayîya Qesrê Elysee Macronî vat ke sere de Kurdî hêzê îtîfaqî yê koalîsyonî yê ke hemverê terorî de mucale kenî, ganî bêrî pawitene. Dimayê qerarê antîşî yê Trumpî Serekkomarê Fransa  hîrê selahîyetdarê Federasyonê Vakurê Sûrîye dawetê Qesrê Elysee kerdîbî. Heyetê Rojawan û Vakurê Sûrîye paştîdayîşo dîplomatîk waştbi.
Wezîrê Karê Teberî yê Tirkîye zî roja serrneweyî bi vatişê Sûrîye de estbîyayîşê leşkeranê Fransa û paştîdayîşê YPGyî  bifayde nêbeno ê gefî kerdbî la vera naye selahîyetdaranê Fransa verê rayapêroyî de cewabê nê gefê Tirkan nêda.
